**5. ILIRSKE PROVINCE**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Ilirske province. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Pojasnim lego, položaj ter naštejem sosednje države, ki so mejile na Ilirske province, poimenujem glavno mesto Ilirskih provinc. |  |  |  |  |
| Navedem dele slovenskega ozemlja, ki so spadali v Ilirske province. |  |  |  |  |
| Sklepam o širšem pomenu Napoleonove dinastične povezave s Habsburžani in zapišem ugotovitve. |  |  |  |  |
| Opišem upravni položaj in zakonodajo v Ilirskih provincah. |  |  |  |  |
| S pomočjo slikovnega gradiva sklepam o novostih in posledicah, ki jih je uvajala francoska oblast na osvojenem ozemlju Ilirskih provinc ter zapišem opažanja in ugotovitve. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Na zemljevidu predstavim obseg Ilirskih provinc ter utemeljim pomen lege on morju. |  |  |  |  |
| Ključne dogodke in pojave iz časov Ilirskih provinc umestim v časovni trak. |  |  |  |  |
| Znam izbrati informacije in dokaze iz različnih besedil, slikovnega gradiva, zemljevidov ter oblikovati odgovore, sklepe, mnenja in interpretacije na vprašanja z delovnega lista. |  |  |  |  |
| Napišem poročilo o francosko-slovenskem sodelovanju danes in na katerih področjih se te povezave in sodelovanje kažejo. |  |  |  |  |
| Z argumenti sodelujem v spletnem forumu (argumenti vsebujejo dokaze in primere iz virov). |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Izkažem zanimanje za človekovo preteklost na primeru Ilirskih provinc. |  |  |  |  |
| Na primeru ohranjenih kulturno-zgodovinskih spomenikov iz časov Ilirskih provinc izkažem pozitiven odnos do ohranjanja kulturne dediščine. |  |  |  |  |
| Sklepam o odnosih med državami (Francija, Slovenija), ki so lahko posledica zgodovinske povezanosti iz preteklosti ter zapišem opažanja. |  |  |  |  |

**Ocenjevanje poročila**

|  |  |
| --- | --- |
| **Ocena** | **Opisni kriterij** |
| **Odlično** | Poročilo je prepričljivo, transparentno z ustrezno uporabo strokovne terminologije, dijak je pri pripravi poročila povsem samostojen in z lastnimi izvirnimi idejami podkrepi zgodovinsko preteklost kot možen vir dobrega sodelovanja med državama tudi danes. |
| **Prav dobro** | Poročilo je prepričljivo in povsem samostojno izvedeno, transparentnost pa je pomanjkljiva, saj dijak ne navaja vseh pomembnih informacij o sodelovanju med državama. Ne vključuje izvirnih in dokazov o sodelovanju. |
| **Dobro** | Poročilo je ustrezno, ne opazimo primerov za doseganje transparentnosti, a je dijak pri pripravi poročila povsem samostojen. Izvirnih idej ni. |
| **Zadostno** | Poročilo je skromno, dijak se moti, ne vključuje nazornih primerov za predstavitev dokazov o sodelovanju med državama.  Izvirnih idej ni. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).